pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ชลน่าน” เผย 25 ธ.ค. เตรียมประชุมจัดทำแผนส่งเสริมการเกิด ดันเป็นวาระชาติ ฝาก อสม.ช่วยจูงใจข้อดีการมีบุตร
วันพุธที่ 6 ธันวาคม 2566
“ชลน่าน” เผย 25 ธ.ค. เตรียมประชุมจัดทําแผนส่งเสริมการเกิด ดันเป็นวาระชาติ ฝาก อสม.ช่วยจูงใจข้อดีการมีบุตร
รัฐมนตรีว่าการกระทรวงสาธารณสุข ใช้ “ปลาตะเพียน” เป็นสื่อสัญลักษณ์ ส่งเสริมการมีบุตรเตรียมประชุม 25 ธันวาคมนี้ จัดทําแผนส่งเสริมการเกิดเสนอเป็นวาระแห่งชาติ ดูแลครบทุกมิติทั้งสุขภาพ สังคม เศรษฐกิจ พร้อมฝาก อสม. ช่วยสื่อสารเปลี่ยนทัศนคติ
วันนี้ (6 ธันวาคม 2566) ที่สถานีรถไฟบางปะอิน จ.พระนครศรีอยุธยานพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย พญ.นวลสกุล บํารุงพงษ์ คณะที่ปรึกษารัฐมนตรีว่าการกระทรวงสาธารณสุข นพ.โอภาส การย์กวินพงศ์ ปลัดกระทรวงสาธารณสุข และคณะผู้บริหาร พบปะให้กําลังใจอาสาสมัครสาธารณสุขประจําหมู่บ้าน (อสม.) จ.พระนครศรีอยุธยา ภายหลังประชุมสัญจรผู้บริหารระดับสูงกระทรวงสาธารณสุขขับเคลื่อนการส่งเสริม เพิ่มเด็กไทยเกิดดีมีคุณภาพ Give Birth Great World บนขบวนรถไฟซึ่งเดินทางออกจากสถานีหัวลําโพงเมื่อช่วงเช้า
นพ.ชลน่านกล่าวว่า ประเทศไทยเป็นหนึ่งใน 23 ประเทศ ที่มีอัตราการเกิดน้อยกว่าอัตราการตาย และประสบปัญหาเด็กเกิดน้อย ด้อยคุณภาพ หากไม่เร่งแก้ไขตัังแต่ตอนนี้ ในอนาคต 60 ปีข้างหน้า ประเทศไทยจะประสบปัญหาเรื่องการสร้างเศรษฐกิจ เนื่องจากจะมีประชากรลดลงเหลือ 33 ล้านคน ในจํานวนนี้จะมีวัยทํางานเพียง 14 ล้านคน ดังนั้นต้องช่วยกันเพิ่มการเกิดที่ดีมีคุณภาพ ส่งเสริมให้คนที่ต้องการมีบุตรได้มีบุตร โดยเฉพาะกลุ่มคนรุ่นใหม่ที่มองว่าการมีบุตรกระทบต่อวิถีชีวิตและความมั่นคงทางเศรษฐกิจของตนเอง สําหรับการใช้ปลาตะเพียนเป็นสัญลักษณ์ในการรณรงค์ เนื่องจากวัฒนธรรมไทยแต่โบราณมีการใช้ปลาตะเพียนสานเป็นเครื่องมือในการส่งเสริมพัฒนาการเด็ก โดยผูกไว้เหนือเปลให้เด็กได้เคลื่อนไหวสายตาและการสัมผัส อีกทั้งปลาตะเพียนยังเป็นสัญลักษณ์ของสัตว์ที่สื่อถึงความอุดมสมบูรณ์ของดินและน้ําด้วย
นพ.ชลน่านกล่าวอีกว่า สําหรับการส่งเสริมการมีบุตรนั้น จะขับเคลื่อนเป็นวาระแห่งชาติ โดยรัฐบาลมีความตั้งใจที่จะให้สิทธิอนามัยการเจริญพันธุ์เป็นสิทธิขั้นพื้นฐานของประชาชนทุกคนในประเทศ เพื่อรักษาอัตราการเจริญพันธุ์รวมไม่ให้ลดลงเร็วจนเกินไป โดยกระทรวงสาธารณสุขได้ตั้งคณะกรรมการที่มีอธิบดีกรมอนามัย เป็นประธาน ทํางานร่วมกับคณะกรรมการอนามัยเจริญพันธุ์ ที่มาจากหลายหน่วยงาน หลายกระทรวง เช่น กระทรวงการพัฒนาสังคมและความมั่นคงของมนุษย์ กระทรวงมหาดไทย เป็นต้น ซึ่งจะมีการประชุมวันที่ 25 ธันวาคมนี้ เพื่อยกร่างแผนส่งเสริมการเกิดให้เป็นวาระแห่งชาติ ว่าลูกเกิดรอด แม่ปลอดภัย เด็กเกิดมามีคุณภาพดี เป็นที่ยอมรับ และทุกภาคส่วนควรมีส่วนร่วมอย่างไร
“คนที่อยู่ในวัยเจริญพันธุ์ ถือเป็นบุคคลสําคัญที่เราต้องดูแล ตั้งแต่ก่อนแต่งงานดูความพร้อมทางสุขภาพ หลังแต่งงานดูแลให้มีลูก ขณะตั้งครรภ์ ดูแลสุขภาพของแม่และทารกในครรภ์จนถึงคลอด ตรวจคัดกรองโรคทางพันธุกรรม 40 โรค ส่วนมิติอื่นๆ เช่น สังคม เศรษฐกิจ ก็มีหน่วยงานที่เกี่ยวข้องในคณะกรรมการรับผิดชอบ นอกจากนี้ ยังได้ฝากให้ อสม. ซึ่งอยู่ใกล้ชิดกับชุมชนช่วยสื่อสารให้คนเห็นความสําคัญของการมีบุตร และปรับมุมมองใหม่ว่า การเกิดเป็นการให้ที่ยิ่งใหญ่ของโลก” นพ.ชลน่านกล่าว
**********************************************6 ธันวาคม 2566
รัฐบาลไทย-ข่าวทำเนียบรัฐบาล-กยศ.ลงพื้นที่พบ นศ.ที่ศรีสะเกษและนครศรีธรรมราช อนุมัติเงินกู้เพิ่มอีก 2,209 ราย ไม่ประสงค์จะขอกู้ยืมเงิน 67 ราย และจะอยู่ในพื้นที่เพื่อตรวจสอบข้อมูลรายที่ยังไม่ได้รับการอนุมัติ
วันพุธที่ 6 ธันวาคม 2566
06/12/2566
กยศ.ลงพื้นที่พบ นศ.ที่ศรีสะเกษและนครศรีธรรมราช อนุมัติเงินกู้เพิ่มอีก 2,209 ราย ไม่ประสงค์จะขอกู้ยืมเงิน 67 ราย และจะอยู่ในพื้นที่เพื่อตรวจสอบข้อมูลรายที่ยังไม่ได้รับการอนุมัติ
กองทุนเงินให้กู้ยืมเพื่อการศึกษา (กยศ.) แจ้งความคืบหน้าการตรวจสอบข้อมูลและลงพื้นที่พบกลุ่มนักศึกษาที่ยังไม่ได้รับอนุมัติเงินกู้ยืมเพื่อการศึกษา ในจังหวัดศรีสะเกษและจังหวัดนครศรีธรรมราช โดยได้อนุมัติการกู้ยืมให้อีก 2,209 ราย
https://x.com/PR_mof/status/1732นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “ขณะนี้กองทุนฯอยู่ระหว่างลงพื้นที่ไปพบนักศึกษาในจังหวัดศรีสะเกษและจังหวัดนครศรีธรรมราชที่ยังไม่ได้รับอนุมัติการให้เงินกู้ยืมจากกองทุนฯ โดยกองทุนฯได้มีการติดต่อนักศึกษาทางโทรศัพท์จากข้อมูลที่มีอยู่ในระบบ และจากการลงพื้นที่ในมหาวิทยาลัยเพื่อตรวจสอบข้อมูลของนักศึกษา ในวันนี้กองทุนฯได้ดําเนินการอนุมัติการกู้ยืมอีกจํานวน 2,209 ราย และมีนักศึกษาแจ้งไม่ประสงค์จะขอกู้ยืมเงิน จํานวน 67 ราย ทั้งนี้ เจ้าหน้าที่กองทุนฯจะอยู่ในพื้นที่จังหวัดศรีสะเกษและจังหวัดนครศรีธรรมราช เพื่อให้นักศึกษาทุกรายที่ติดปัญหามาให้ข้อมูลเพิ่มเติมได้ ซึ่งนักศึกษากลุ่มที่ได้รับอนุมัติการกู้ยืมแล้วทางสถานศึกษาต้องให้นักศึกษาลงนามในสัญญากู้ยืมและแบบยืนยันเบิกเงินกู้ยืม เมื่อสถานศึกษาตรวจสอบความถูกต้องและนําส่งแบบเบิกเงินกู้ยืมในระบบแล้ว ผู้กู้ยืมจะได้รับเงินค่าครองชีพงวดแรกภายใน 7 วัน โดยในวันที่ 8 – 9 ธันวาคมนี้ ทางกองทุนฯ พร้อมด้วยเจ้าหน้าที่กระทรวงการอุดมศึกษา วิทยาศาสตร์ วิจัยและนวัตกรรม จะลงพื้นที่เพื่อตรวจสอบรายละเอียดและข้อมูลอื่น ๆ ของสถานศึกษาต่อไป อย่างไรก็ตาม กองทุนฯ ขอยืนยันว่า นักศึกษาทุกคนที่มีคุณสมบัติครบถ้วน ไม่มีลักษณะต้องห้ามและดําเนินการตามระเบียบที่กองทุนฯ กําหนดจะมีสิทธิได้กู้ยืมอย่างแน่นอน”ผู้จัดการกองทุนฯ กล่าวในที่สุด336767486021879?s=20https://x.com/PR_mof/status/1732336767486021879?s=20
รัฐบาลไทย-ข่าวทำเนียบรัฐบาล-'นลินี ทวีสิน' พบทูตเยอรมนี เร่งเจรจา THAI-EU FTA เชิญชวนลงทุนอุตสาหกรรมยานยนต์ไฟฟ้า
วันพุธที่ 6 ธันวาคม 2566
06/12/2566
'นลินี ทวีสิน' พบทูตเยอรมนี เร่งเจรจา THAI-EU FTA เชิญชวนลงทุนอุตสาหกรรมยานยนต์ไฟฟ้า
'นลินี ทวีสิน' พบทูตเยอรมนี เร่งเจรจา THAI-EU FTA เชิญชวนลงทุนอุตสาหกรรมยานยนต์ไฟฟ้า
วันนี้ (6 ธ.ค.66) นางนลินี ทวีสิน ผู้แทนการค้าไทย เปิดเผยภายหลังการหารือกับนายแอ็นสท์ ว็อล์ฟกัง ไรเซิล เอกอัครราชทูตราชสาธารณรัฐเยอรมนี ประจําประเทศไทย ในโอกาสเข้ารับตําแหน่งเมื่อเดือนกันยายนที่ผ่านมาว่า ทั้งสองฝ่ายต่างยินดีที่การเจรจาความตกลงการค้าเสรีไทย - สหภาพยุโรป (THAI-EU FTA) รอบแรกเริ่มต้นด้วยดี ซึ่ง FTA ฉบับดังกล่าวจะเป็นปัจจัยสําคัญในการเพิ่มการลงทุนโดยตรงจากต่างชาติ สนับสนุนการจ้างงานของแรงงานไทย ตลอดจนสร้างแต้มต่อทางการแข่งขัน ในขณะเดียวกันก็จะเป็นโอกาสดีที่มาตรฐานและกฎระเบียบต่าง ๆ ของไทย ไม่ว่าจะเป็นด้านทรัพย์สินทางปัญญา สิทธิแรงงาน สิ่งแวดล้อม และความยั่งยืน จะถูกปรับปรุงให้มีความทันสมัยและเป็นสากลมากยิ่งขึ้น
ผู้แทนการค้าไทยเสริมว่า จากความเชี่ยวชาญในอุตสาหกรรมยานยนต์ของประเทศเยอรมนี ตนจึงได้ใช้โอกาส เชิญชวนให้บริษัทเยอรมนีมาลงทุนในอุตสาหกรรมยานยนต์ไฟฟ้า โดยเฉพาะการผลิตและประกอบแบตเตอรี่ในไทย ซึ่งสอดคล้องกับแนวนโยบายของรัฐบาลที่ต้องการจะดึงดูดอุตสาหกรรมสีเขียวในไทยเพิ่มเติม นอกจากนี้ ยังนับว่าเป็นโอกาสและข่าวดีที่เยอรมนีมีการจัดตั้งกองทุนภูมิอากาศสีเขียว ซึ่งมีพันธกิจในการสนับสนุนเงินทุนแก่โครงการที่เกี่ยวข้องกับการเปลี่ยนแปลงสภาพภูมิอากาศในประเทศที่กําลังพัฒนา ซึ่งล่าสุดทราบว่ากองทุนดังกล่าวได้สนับสนุนเงินกว่า 38 ล้านยูโรเพื่อส่งเสริมการปลูกข้าวที่เท่าทันต่อการเปลี่ยนแปลงภูมิอากาศในไทย
รัฐบาลไทย-ข่าวทำเนียบรัฐบาล-'ปลัดฯ จตุพร' ประชุมนัดแรก อนุกรรมการมลพิษทางอากาศ เผย 11 มาตรการเร่งด่วนแก้ไขปัญหาฝุ่น PM2.5
วันพุธที่ 6 ธันวาคม 2566
'ปลัดฯ จตุพร' ประชุมนัดแรก อนุกรรมการมลพิษทางอากาศ เผย 11 มาตรการเร่งด่วนแก้ไขปัญหาฝุ่น PM2.5
'ปลัดฯ จตุพร' ประชุมนัดแรก อนุกรรมการมลพิษทางอากาศ เผย 11 มาตรการเร่งด่วนแก้ไขปัญหาฝุ่น PM2.5
'ปลัดฯ จตุพร' ประชุมนัดแรก อนุกรรมการมลพิษทางอากาศ เผย 11 มาตรการเร่งด่วนแก้ไขปัญหาฝุ่น PM2.5
วันที่ 6 ธันวาคม 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการอํานวยการเพื่อการจัดการปัญหามลพิษทางอากาศ ครั้งที่ 1/2566 ร่วมกับ ผู้ทรงคุณวุฒิ และอนุกรรมการฯ จากหน่วยงานที่เกี่ยวข้อง โดยมีนายปิ่นสักก์ สุรัสวดี อธิบดีกรมควบคุมมลพิษ ทําหน้าที่ฝ่ายเลขานุการฯ ณ ห้องประชุม 202 กระทรวงทรัพยากรธรรมชาติและสิ่งแวดล้อม และผ่านระบบ Video Conference เพื่อติดตามความก้าวหน้าการดําเนินงานเร่งด่วนตามมาตรการแก้ไขปัญหาฝุ่นพิษ PM2.5 ปี 2567 ทั้งการจัดการไฟในป่า ไฟในพื้นที่เกษตรกรรม การควบคุมฝุ่นละอองในเมือง การสนับสนุนและการลงทุน รวม 11 มาตรการ คือ 1) การเตรียมความพร้อมการควบคุมพื้นที่เสี่ยงต่อการเผาใน 11 ป่าอนุรักษ์ 10 ป่าสงวนแห่งชาติ โดยจัดทําแผนบริหารจัดการเชื้อเพลิงในพื้นที่ป่า จัดระเบียบควบคุมผู้เข้าใช้ประโยชน์พื้นที่ 2) การเตรียมความพร้อมการกําหนดเงื่อนไขการอนุญาตการเผาและการบริหารจัดการการเผาในพื้นที่เกษตร โดยสร้างการมีส่วนร่วมกับประชาชนในพื้นที่ 3) การนําระบบการรับรองผลผลิตทางการเกษตรแบบไม่เผา (GAP PM2.5 Free) มาใช้กับการปลูกอ้อย ข้าว ข้าวโพดเลี้ยงสัตว์ 4) จัดหาและสนับสนุนเครื่องจักรกลทางการเกษตรที่เหมาะสมในการจัดการเศษวัสดุเหลือใช้ทางการเกษตร เพื่อลดภาระค่าใช้จ่ายของเกษตรกร และมาตรการไม่รับอ้อยไฟไหม้เข้าหีบ 5) การบริหารจัดการเศษวัสดุเหลือใช้ทางการเกษตร โดยนํามาแปรรูปเพื่อสร้างรายได้ และจัดตั้งศูนย์รับซื้อวัสดุเหลือใช้ทางการเกษตร 6) การพิจารณาเพิ่มเงื่อนไขเรื่องการเผาในพื้นที่ป่าและพื้นที่เกษตรในการนําเข้า - ส่งออกสินค้า เพื่อแก้ปัญหาหมอกควันข้ามแดน
7) การพิจารณาสิทธิประโยชน์หรือแรงจูงใจให้ภาคเอกชนที่ร่วมสนับสนุนการแก้ไขปัญหาฝุ่น PM2.5 8) การผลิตและจําหน่ายน้ํามันเชื้อเพลิงให้เป็นไปตามมาตรฐานยูโร 5 9) การลดปริมาณฝุ่นละอองจากรถบรรทุก รถยนต์ รถจักรยานยนต์ โดยเพิ่มความเข้มงวดในการตรวจสภาพรถยนต์ประจําปีและการตรวจจับควันดํา การเข้มงวดวินัยจราจร การคืนพื้นผิวจราจรบริเวณการก่อสร้างรถไฟฟ้า การลดจํานวนรถยนต์ในท้องถนนโดยเฉพาะในพื้นที่เมือง สร้างจุดจอดแล้วจร และสนับสนุนการปรับเปลี่ยนใช้รถยนต์ไฟฟ้า 10) การลดปริมาณฝุ่นละอองจากการประกอบกิจการโรงงานอุตสาหกรรม การก่อสร้างและอื่นใด และ 11) การกําหนดหลักเกณฑ์ในการประกาศเขตการให้ความช่วยเหลือผู้ประสบภัยพิบัติกรณีฉุกเฉิน
โดยทั้ง 11 มาตรการ จะต้องเร่งรัดดําเนินการให้เป็นไปตามแนวปฏิบัติที่กําหนดไว้ พร้อมรายงานความก้าวหน้าต่อคณะอนุกรรมการอํานวยการเพื่อการจัดการปัญหามลพิษทางอากาศทราบทุกเดือน นอกจากนี้ ที่ประชุมฯ ได้เห็นชอบแนวทางการปฏิบัติงานของศูนย์สื่อสารการแก้ไขปัญหามลพิษทางอากาศ เห็นชอบระบบรายงานข้อมูลและแจ้งเตือนสถานการณ์ฝุ่นละออง แหล่งกําเนิด พื้นที่วิกฤต และการรายงานผลการดําเนินงาน และพิจารณางบประมาณเพื่อการป้องกันและแก้ไขปัญหาฝุ่นละออง PM2.5 โดยขอให้เร่งรัดการจัดส่งรายละเอียดโครงการไปยังสํานักงบประมาณเพื่อพิจารณาตามระเบียบการบริหารงบประมาณรายจ่าย งบกลาง รายการเงินสํารองจ่ายเพื่อกรณีฉุกเฉินหรือจําเป็น ปี 2567 พร้อมรับทราบการจัดทํางบประมาณบูรณาการเชิงยุทธศาสตร์การจัดการปัญหาฝุ่นละออง PM2.5 ประจําปีงบประมาณ 2568
รัฐบาลไทย-ข่าวทำเนียบรัฐบาล-“พวงเพ็ชร“ ชูรัฐบาลดิจิทัล โปร่งใส รวดเร็ว เน้นออนไลน์ ตอบสนอง ประชาชน
วันพุธที่ 6 ธันวาคม 2566
06/12/2566
“พวงเพ็ชร“ ชูรัฐบาลดิจิทัล โปร่งใส รวดเร็ว เน้นออนไลน์ ตอบสนอง ประชาชน
“พวงเพ็ชร“ ชูรัฐบาลดิจิทัล โปร่งใส รวดเร็ว เน้นออนไลน์ ตอบสนอง ประชาชน
วันนี้ (6 ธันวาคม 2566) เวลา 10.30 น. ณ ตึกสันติไมตรี ทําเนียบรัฐบาล นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ได้รับมอบหมายจาก นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานมอบรางวัลรัฐบาลดิจิทัลประจําปี 2566 “Digital Government Awards 2023” แก่หน่วยงานภาครัฐที่มีการยกระดับองค์กรสู่การเป็นรัฐบาลดิจิทัล จํานวนทั้งสิ้น 150 รางวัล โดยมี นายนพรัตน์ เมธาวีกุลชัย ประธานกรรมการสํานักงานพัฒนารัฐบาลดิจิทัล ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล และผู้บริหารจากหน่วยงานที่เกี่ยวข้องเข้าร่วมงาน
การมอบ “รางวัลรัฐบาลดิจิทัล” จัดขึ้นโดยสํานักงานพัฒนารัฐบาลดิจิทัล (องค์การมหาชน) หรือ DGA เป็นส่วนหนึ่งของโครงการสํารวจระดับความพร้อมการเป็นรัฐบาลดิจิทัลของหน่วยงานภาครัฐ ว่า ปัจจุบันภาครัฐมีบริการดิจิทัลที่หลากหลายมิติครอบคลุมบริการประชาชนในทุกช่วงชีวิตหรือไม่ เป็นสิ่งสะท้อนการพัฒนาและแสดงให้เห็นถึงความมุ่งมั้น ตั้งใจที่ภาครัฐปรับตัวสู่ยุคดิจิทัล ซึ่งปัจจุบันภาครัฐมีบริการดิจิทัลที่หลากหลายมิติครอบคลุมบริการประชาชนในทุกช่วงชีวิต อาทิ แพลตฟอร์มบริการกลางและบริการดิจิทัลเพื่อประชาชน ซึ่งในปีนี้ได้แบ่งรางวัลเป็น 5 รางวัล ได้แก่ 1) รางวัลรัฐบาลดิจิทัล สําหรับหน่วยงานมีคะแนนความพร้อมรัฐบาลดิจิทัลรวมสูงสุด 2) รางวัลเฉพาะด้านประจําปี ประกอบด้วย 3 รางวัลย่อย คือ รางวัลหน่วยงานคุณภาพด้านการใช้ธรรมาภิบาลข้อมูลภาครัฐ รางวัลหน่วยงานคุณภาพด้านการเปิดเผยข้อมูลผ่านศูนย์กลางข้อมูลเปิดภาครัฐ และรางวัลหน่วยงานคุณภาพด้านบุคลากรดิจิทัล 3) รางวัลผู้นําองค์กรดิจิทัลดีเด่น 4) รางวัลพัฒนาการดีเด่น และ 5) รางวัลท้องถิ่นดิจิทัล
นางพวงเพ็ชร กล่าวชื่นชมหน่วยงานที่ได้รับรางวัล แสดงให้เห็นถึงการให้ความสําคัญกับการพัฒนาให้สอดรับกับการเป็นสังคมดิจิทัล ท่ามกลางการเปลี่ยนแปลงของโลกปัจจุบันที่ต้องปรับตัวตามความต้องการของประชาชน เพื่อให้การติดต่อกับภาครัฐเป็นเรื่องง่าย สร้างความมั่นใจต่อผู้รับบริการ สะดวก โปร่งใส รวดเร็ว และสามารถเข้าถึงได้จากทุกที่ ซึ่งรัฐบาลตระหนักดีว่าการบริหารงานและการให้บริการที่ตอบโจทย์ประชาชนอย่างทันท่วงทีถือเป็นความสําคัญลําดับแรก โดยต้องปรับปรุงการบริการออนไลน์ภาครัฐ เพื่อให้ประชาชนติดต่อได้ง่าย เข้าถึงข้อมูลได้สะดวก ทั้งสวัสดิการ บริการสาธารณะ และประโยชน์ต่างๆ ที่ประชาชนพึงได้รับ
รัฐบาลไทย-ข่าวทำเนียบรัฐบาล-SME D Bank จัดแคมเปญส่งท้ายปี หนุนเอสเอ็มอีเข้าถึงสินเชื่อดอกเบี้ยต่ำ ในงาน ‘Thailand Smart Money’ ยื่นกู้เอกสารครบ รับฟรีบัตรกำนัล
วันพุธที่ 6 ธันวาคม 2566
06/12/2566
SME D Bank จัดแคมเปญส่งท้ายปี หนุนเอสเอ็มอีเข้าถึงสินเชื่อดอกเบี้ยต่ํา ในงาน ‘Thailand Smart Money’ ยื่นกู้เอกสารครบ รับฟรีบัตรกํานัล
SME D Bank เข้าร่วมงาน Thailand Smart Money Bangkok ครั้งที่ 14 ระหว่างวันที่ 8-10 ธันวาคม 2566 ณ ชั้น 5 BCC Hall เซ็นทรัล ลาดพร้าว พบกับแคมเปญส่งท้ายปี สนับสนุนผู้ประกอบการเอสเอ็มอีเข้าถึงสินเชื่ออัตราดอกเบี้ยต่ําพิเศษ ครอบคลุมทุกกลุ่มธุรกิจ
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย พร้อมสนับสนุนผู้ประกอบการเอสเอ็มอีเดินหน้าสู่ความสําเร็จ ยกทัพ “เติมทุนคู่พัฒนา” เข้าร่วมงาน Thailand Smart Money Bangkok ครั้งที่ 14 ระหว่างวันที่ 8-10 ธันวาคม 2566 ณ ชั้น 5 BCC Hall เซ็นทรัล ลาดพร้าว พบกับแคมเปญส่งท้ายปี สนับสนุนผู้ประกอบการเอสเอ็มอีเข้าถึงสินเชื่ออัตราดอกเบี้ยต่ําพิเศษ ครอบคลุมทุกกลุ่มธุรกิจ วงเงินกู้สูงสุด 50 ล้านบาท อัตราดอกเบี้ยเริ่มต้น 2.99% ต่อปี ผ่อนชําระนานสูงสุด 15 ปี และปลอดชําระเงินต้นสูงสุด 24 เดือน นําไปใช้ได้ทั้งลงทุน ขยาย ปรับปรุง หมุนเวียน เสริมสภาพคล่อง หรือรีไฟแนนซ์ พร้อมรับโปรโมชั่น 2 ต่อ ได้แก่ ต่อที่ 1 เมื่อยื่นขอสินเชื่อภายในงาน รับทันที บัตรสตาร์บัค มูลค่า 200 ใบ (จํานวนจํากัด) และ ต่อที่ 2 ยื่นกู้สินเชื่อพร้อมเอกสารครบ วงเงินตั้งแต่ 1 ล้านบาทขึ้นไป รับฟรี! บัตรกํานัล มูลค่า 500 บาท นอกจากนั้น ยังมีโปรโมชั่น ซื้อทรัพย์ NPA ชิ้นที่ 2 ลด 50% และบริการปรึกษาแนะนําธุรกิจ ฟรี โดยโค้ชมืออาชีพ จากโครงการ SME D Coach สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-รองปลัดอภัยฯ ร่วมการประชุมคณะทำงานกลั่นกรองการออกแบบแผนผังแม่บท (Master Plan)
วันพุธที่ 6 ธันวาคม 2566
รองปลัดอภัยฯ ร่วมการประชุมคณะทํางานกลั่นกรองการออกแบบแผนผังแม่บท (Master Plan)
รองปลัดอภัยฯ ร่วมการประชุมคณะทํางานกลั่นกรองการออกแบบแผนผังแม่บท (Master Plan)
วันพุธที่ 6 ธันวาคม 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมคณะทํางานกลั่นกรองการออกแบบแผนผังแม่บท (Master Plan) โครงการจัดงานมหกรรมพืชสวนโลกจังหวัดอุดรธานี พ.ศ.2569 ครั้งที่ 1/2566 ในฐานะรองประธานคณะทํางาน ผ่านระบบออนไลน์ Webex มีเรื่องที่สําคัญในที่ประชุมดังนี้
1) ความก้าวหน้าการจ้างออกแบบ Master Plan และ Theme
2) การเสนอขอปรับผังแม่บท และกลั่นกรองผังแม่บท (Master plan) ให้สอดคล้องกับการใช้ประโยชน์ของพื้นที่
รัฐบาลไทย-ข่าวทำเนียบรัฐบาล-ดีอี กวาดรางวัลรัฐบาลดิจิทัล Digital Government Awards 2023 บริการภาครัฐ โปร่งใส ทันสมัย ตอบโจทย์ประชาชน
วันพุธที่ 6 ธันวาคม 2566
ดีอี กวาดรางวัลรัฐบาลดิจิทัล Digital Government Awards 2023 บริการภาครัฐ โปร่งใส ทันสมัย ตอบโจทย์ประชาชน
ดีอี กวาดรางวัลรัฐบาลดิจิทัล Digital Government Awards 2023
บริการภาครัฐ โปร่งใส ทันสมัย ตอบโจทย์ประชาชน
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนเปิดประสบการณ์ท่องเที่ยวพิพิธภัณฑ์ในยามค่ำคืน 48 แห่งทั่วประเทศ ระหว่างวันที่ 15 – 24 ธันวาคม 2566
วันพุธที่ 6 ธันวาคม 2566
06/12/2566
รัฐบาลเชิญชวนประชาชนเปิดประสบการณ์ท่องเที่ยวพิพิธภัณฑ์ในยามค่ําคืน 48 แห่งทั่วประเทศ ระหว่างวันที่ 15 – 24 ธันวาคม 2566
รัฐบาลเชิญชวนประชาชนเปิดประสบการณ์ท่องเที่ยวพิพิธภัณฑ์ในยามค่ําคืน 48 แห่งทั่วประเทศ ระหว่างวันที่ 15 – 24 ธันวาคม 2566
วันที่ 6 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลเชิญชวนประชาชนร่วมงานเทศกาลท่องเที่ยวพิพิธภัณฑ์ในยามค่ําคืน หรือ Night at the Museum festival 2023 ซึ่งจัดขึ้นภายใต้แนวคิด “Make your own night with Museum Experiences: ร่วมสัมผัสประสบการณ์เที่ยวพิพิธภัณฑ์ยามค่ําคืนด้วยตัวคุณ” โดยสามารถเข้าร่วมพิพิธภัณฑ์ฯ ทั้งหมด 48 แห่งทั่วประเทศ แบ่งเป็นพื้นที่กรุงเทพมหานคร 25 แห่ง ปริมณฑลและต่างจังหวัด 23 แห่ง ระหว่างวันที่ 15 - 24 ธันวาคม 2566
นายคารม กล่าวว่า เทศกาลท่องเที่ยวพิพิธภัณฑ์ในยามค่ําคืน ถือเป็นการผลักดันสถานที่ท่องเที่ยวให้เป็น Soft power เพื่อขับเคลื่อนให้เกิดประโยชน์สูงสุดทางเศรษฐกิจ โดยการดําเนินงานจัดกิจกรรมอย่างสร้างสรรค์ รวมถึงการออกร้านจําหน่ายสินค้าทางทุนวัฒนธรรมเพื่อเป็นการส่งเสริมและสนับสนุนแนวคิดสร้างสรรค์ในการใช้ทุนทางวัฒนธรรมไทย พัฒนาต่อยอดเป็นธุรกิจและการตลาดพิพิธภัณฑ์ และส่งเสริมการท่องเที่ยวพิพิธภัณฑ์และแหล่งเรียนรู้ร่วมกับเครือข่าย ครอบคลุมทุกภูมิภาคทั่วประเทศ ร่วมถึงการนําเสนอเนื้อหา องค์ความรู้ และกิจกรรมการเรียนรู้หลากหลาย ทั้งด้านประวัติศาสตร์ สังคม วิถีชีวิต ความเป็นไทย ทรัพยากร ธรรมชาติวิทยา และวิทยาศาสตร์น่ารู้ เพื่อสร้างประสบการณ์แปลกใหม่ในการเข้าชมพิพิธภัณฑ์ เพื่อส่งเสริมให้เกิดแรงบันดาลใจในการนําไปต่อยอดสร้างสรรค์ และพัฒนาศักยภาพด้านต่าง ๆ ของคนทุกช่วงวัย
สําหรับพิพิธภัณฑ์ในกรุงเทพฯ 25 แห่ง ได้แก่ 1. พิพิธภัณฑสถานแห่งชาติ พระนคร 2. หอศิลป์มหาวิทยาลัยศิลปากร 3. มิวเซียมสยาม 4. หอศิลปวัฒนธรรมแห่งกรุงเทพมหานคร 5. พิพิธภัณฑ์เหรียญกษาปณานุรักษ์ 6. พิพิธบางลําพู 7. หอศิลป์บ้านเจ้าพระยา 8. อาคารสายสุทธานภดล มหาวิทยาลัยราชภัฏสวนสุนันทา 9. นิทรรศน์รัตนโกสินทร์ 10. หอวชิราวุธานุสรณ์ 11. พิพิธภัณฑ์พระบาทสมเด็จพระปกเกล้าเจ้าอยู่หัว 12. ศูนย์การเรียนรู้ธนาคารแห่งประเทศไทย 13. วังรื่นฤดี 14. พิพิธภัณฑ์จุฬาลงกรณ์มหาวิทยาลัย 15. พิพิธภัณฑสถานธรรมชาติวิทยาแห่งจุฬาลงกรณ์มหาวิทยาลัย 16. พิพิธภัณฑ์เทคโนโลยีทางภาพ จุฬาฯ 17. พิพิธภัณฑ์ธรณีวิทยา จุฬาฯ 18. พิพิธภัณฑ์พืช ศาสตราจารย์กสิน สุวตะพันธุ์ จุฬาฯ 19. พิพิธภัณฑ์บ้าน จิม ทอมป์สัน 20. หอศิลป์ บ้านจิม ทอมป์สัน 21. ศูนย์วิทยาศาสตร์เพื่อการศึกษา 22. พิพิธภัณฑ์กองทัพอากาศและการบินแห่งชาติ 23. จัตุรัสวิทยาศาสตร์ อพวช. ณ เดอะสตรีท รัชดา 24. พิพิธภัณฑ์อัญมณีและเครื่องประดับ และ 25. สยามเซอร์เพนทาเรียม
รัฐบาลไทย-ข่าวทำเนียบรัฐบาล-​กิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และวันพ่อแห่งชาติ ๕ ธันวาคม ๒๕๖๖
วันพุธที่ 6 ธันวาคม 2566
​กิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และวันพ่อแห่งชาติ ๕ ธันวาคม ๒๕๖๖
กิจกรรมจิตอาสาพระราชทานรอบเขตพระราชฐาน ในกรุงเทพมหานครและส่วนภูมิภาค วันที่ ๔ ธันวาคม ๒๕๖๖ จํานวน ๑๑ แห่ง กรุงเทพมหานดรและปริมณฑล จํานวน ๖ แห่ง และส่วนภูมิภาค จํานวน ๕ แห่ง
รัฐบาลไทย-ข่าวทำเนียบรัฐบาล-Speech by the Prime Minister (H.E. Mr. Srettha Thavisin) at the 18th Session of the Intergovernmental Committee for the Safeguarding of the Intangible Cultural Heritage
วันพุธที่ 6 ธันวาคม 2566
06/12/2566
Speech by the Prime Minister (H.E. Mr. Srettha Thavisin) at the 18th Session of the Intergovernmental Committee for the Safeguarding of the Intangible Cultural Heritage
for its decision to inscribe “Songkran in Thailand” on the Representative List of the Intangible Cultural Heritage of Humanity
Speech by the Prime Minister(H.E.Mr.Srettha Thavisin)at the 18thSession of the Intergovernmental Committee for the Safeguarding of the Intangible Cultural Heritage for its decision to inscribe “Songkran in Thailand”
on the Representative List of the Intangible Cultural Heritage of Humanity
Chairperson,
Distinguished Ladies and Gentlemen,
On behalf of the Royal Thai Government and the people of Thailand, I would like to express my appreciation to The Government of the Republic of Botswana for hosting the 18th Session of the Intergovernmental Committee for the Safeguarding of the Intangible Cultural Heritage.
I would also like to thank The Evaluation Body for their dedication and commitment, andThe Intergovernmental Committee for inscribing“Songkran in Thailand”on the Representative List of the Intangible Cultural Heritage of Humanity,and lastly, the Secretariat for all their hard work.
Songkran is a traditional Thai New Year celebrated in mid-April throughout the country.The tradition has been practiced and passed down from generation to generation by Thai people and ethnic communities. This exquisite and meaningful tradition reflects Thai values of gratitude to ancestors, generosity and goodwill toward others, and a spirit of unity.
All Songkran activities are sacred and composed of different elements of cultural heritage. Some of the most well-known traditions of Songkran include alms, sprinkling water onto Buddha images, pouring scented water over the revered elders’ hands, as well as folk plays and performances depicting the legend of Songkran.
Therefore, Songkran in Thailand represents intangible cultural heritage element that reflects cultural diversity, human creativity, and is essential for achieving sustainable development.
We are pleased to promote knowledge and practices of Songkran with all international communities, and I hope that the dialogue and mutual understanding will contribute to attaining peace and security for all.
With our smile and warm hospitality, we welcome visitors from all over the world to join us and experience Songkran in Thailand.
Thank you.
รัฐบาลไทย-ข่าวทำเนียบรัฐบาล-กรมทางหลวงชนบท ฟื้นฟูถนนจากเหตุภัยพิบัติ สาย อย.6057 อำเภอลาดบัวหลวง และบางไทร จังหวัดพระนครศรีอยุธยา เสร็จสมบูรณ์
วันพุธที่ 6 ธันวาคม 2566
กรมทางหลวงชนบท ฟื้นฟูถนนจากเหตุภัยพิบัติ สาย อย.6057 อําเภอลาดบัวหลวง และบางไทร จังหวัดพระนครศรีอยุธยา เสร็จสมบูรณ์
...
ตามที่ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ได้มอบนโยบายให้กรมทางหลวงชนบท (ทช.) กระทรวงคมนาคม ดําเนินการยกระดับมาตรฐานทางเพื่อสร้างความมั่นใจในการสัญจรให้กับประชาชน รวมถึงการแก้ไขปรับปรุงถนนที่ได้รับความเสียหายจากเหตุภัยพิบัติ เพื่อป้องกันน้ําท่วมขังในพื้นที่เป็นการบรรเทาความเดือดร้อนและเพิ่มประสิทธิภาพในการเดินทางให้ประชาชนสัญจรได้อย่างสะดวกปลอดภัย ทช. จึงดําเนินโครงการซ่อมฟื้นฟูทางหลวงชนบทอันเนื่องมาจากเหตุภัยพิบัติ ถนนทางหลวงชนบทสาย อย.6057 บ้านรอซีดี - บ้านม้า อําเภอลาดบัวหลวง และบางไทร จังหวัดพระนครศรีอยุธยา ปัจจุบันได้ดําเนินการแล้วเสร็จสมบูรณ์และเปิดให้ประชาชนใช้สัญจรเรียบร้อยแล้ว
ถนนสาย อย.6057 เป็นถนนเชื่อมต่อระหว่างอําเภอลาดบัวหลวง ถึงอําเภอบางไทร อยู่ระหว่าง ทล.340 กับ ทล.3111 และเป็นถนนแนวคันกั้นน้ําเหนือ - ใต้ เลียบคลองพระยาบันลือฝั่งตะวันออก ป้องกันน้ําเหนือช่วงฤดูฝนไม่ให้ไหลเข้าพื้นที่เศรษฐกิจอําเภอลาดหลุมแก้วและอําเภอเมืองปทุมธานี ข้างทางด้านริมคลองเป็นแนวกําแพงคอนกรีตเสริมเหล็กตลอดแนว โดยด้านริมทางมีสถานที่ราชการหลายแห่ง อาทิ มัสยิด โรงเรียน โรงพยาบาลส่งเสริมสุขภาพตําบล องค์กรปกครองส่วนท้องถิ่นหลายตําบล ตลอดจนเป็นเส้นทางขนส่งพืชผลทางการเกษตร ซึ่งได้รับผลกระทบจากอุทกภัยและภัยแล้งมาอย่างต่อเนื่อง ทําให้ถนนได้รับความเสียหายตามอายุการใช้งานและทรุดตัวเป็นช่วง ๆ ส่งผลให้ท่อสูบน้ําทางการเกษตรของประชาชนได้รับผลกระทบ ทช. จึงได้ดําเนินโครงการซ่อมฟื้นฟูถนนสายดังกล่าว ระยะทาง 8.5 กิโลเมตร ช่วง กม. ที่ 3+500 - 12+000 โดยซ่อมสร้างเป็นผิวจราจรแบบแอสฟัลท์ติกคอนกรีต 2 ช่องจราจรไป - กลับ ผิวจราจรกว้าง 6 เมตร ไหล่ทางกว้างข้างละ 0 - 1 เมตร พร้อมก่อสร้างรางระบายน้ําคอนกรีตเสริมเหล็ก ติดตั้งไฟฟ้าแสงสว่าง พร้อมป้ายอํานวยความปลอดภัย แก้ไขท่อสูบน้ําทางการเกษตรและบ่อพัก ใช้งบประมาณ 90.950 ล้านบาท
นอกจากนี้ ยังมีโครงการซ่อมฟื้นฟูทางหลวงชนบทอันเนื่องมาจากเหตุภัยพิบัติในพื้นที่จังหวัดพระนครศรีอยุธยาที่ดําเนินการแล้วเสร็จอีก 4 สายทาง ได้แก่ 1) ถนนสาย อย.3049 แยก ทล.340 - บ้านบางตาเถร อําเภอลาดบัวหลวง ระยะทาง 8.5 กิโลเมตร ใช้งบประมาณ 77.875 ล้านบาท 2) ถนนสาย อย.5034 แยก อย.3006 - บ้านดอนทอง อําเภอลาดบัวหลวง และเสนา ระยะทาง 3.295 กิโลเมตร ใช้งบประมาณ 60.9 ล้านบาท 3) ถนนสาย อย.4038 แยก ทล.3412 - บ้านสวนถั่ว อําเภอบางบาล และเสนา ระยะทาง 5.577 กิโลเมตร ใช้งบประมาณ 46.880 ล้านบาท และ 4) ถนนสาย อย.4044 แยก ทล.3454 - บ้านเจ้าเจ็ด อําเภอเสนา ระยะทาง 0.650 กิโลเมตร ใช้งบประมาณ 44.970 ล้านบาท
รัฐบาลไทย-ข่าวทำเนียบรัฐบาล-การตรวจติดตามความคืบหน้าโครงการก่อสร้าง Motorways บางปะอิน – นครราชสีมา และความพร้อมที่จะเปิดให้บริการประชาชนช่วง สีคิ้ว – นครราชสีมา ณ จังหวัดนครราชสีมา
วันพุธที่ 6 ธันวาคม 2566
การตรวจติดตามความคืบหน้าโครงการก่อสร้าง Motorways บางปะอิน – นครราชสีมา และความพร้อมที่จะเปิดให้บริการประชาชนช่วง สีคิ้ว – นครราชสีมา ณ จังหวัดนครราชสีมา
วันที่ 6 ธันวาคม 2566
การตรวจติดตามความคืบหน้าโครงการก่อสร้าง Motorways บางปะอิน – นครราชสีมา
และความพร้อมที่จะเปิดให้บริการประชาชนช่วง สีคิ้ว – นครราชสีมา ณ จังหวัดนครราชสีมา
ของนายเศรษฐา ทวีสิน นายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๒๐/๒๕๖๖
วันพุธที่ 6 ธันวาคม 2566
06/12/2566
รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๒๐/๒๕๖๖
รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๒๐/๒๕๖๖
ในวันพุธที่ ๖ ธันวาคม ๒๕๖๖ เวลา ๑๓.๓๐ น. พันตํารวจเอกทวี สอดส่อง รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๒๐/๒๕๖๖ โดยมี นางพงษ์สวาท นีละโยธิน ปลัดกระทรวงยุติธรรม นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม นายนิยม เติมศรีสุข ผู้ช่วยรัฐมนตรีประจํากระทรวงยุติธรรม พลตํารวจโท พัฒนวุธ อังคะนาวิน ประจําสํานักเลขาธิการนายกรัฐมนตรี พร้อมด้วย นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รักษาราชการแทน อธิบดีกรมราชทัณฑ์ พันตํารวจโท ประวุธ วงศ์สีนิล รองปลัดกระทรวงยุติธรรม รักษาราชการแทน อธิบดีกรมพินิจและคุ้มครองเด็กและเยาวชน คณะผู้บริหารระดับสูง หัวหน้าส่วนราชการในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐ - ๐๑ อาคารกระทรวงยุติธรรม
ในการนี้ ที่ประชุมได้รับทราบการรายงานความคืบหน้าการดําเนินงานตามแผนปฏิบัติการเร่งรัด (Quick win) ของหน่วยงานในสังกัดกระทรวงยุติธรรม พร้อมทั้งพิจารณาการขับเคลื่อนนโยบาย "นําความยุติธรรมเข้าหาประชาชนอย่างทั่วถึงและถ้วนหน้า" และการออกกฎหมายลําดับรองที่ออกตามความในพระราชบัญญัติราชทัณฑ์ พ.ศ. ๒๕๖๐ และพระราชบัญญัติการปฏิบัติเพื่อความร่วมมือระหว่างประเทศในการดําเนินการ ตามคําพิพากษาคดีอาญา พ.ศ. ๒๕๒๗
รัฐบาลไทย-ข่าวทำเนียบรัฐบาล-ข่าวดี! ต้นปี 2567 ซาอุดีฯ เตรียมส่งทีมมาไทย ขับเคลื่อนความร่วมมือ-การลงทุนด้านปศุสัตว์
วันพุธที่ 6 ธันวาคม 2566
ข่าวดี! ต้นปี 2567 ซาอุดีฯ เตรียมส่งทีมมาไทย ขับเคลื่อนความร่วมมือ-การลงทุนด้านปศุสัตว์
.....
ข่าวดี! ต้นปี 2567 ซาอุดีฯ เตรียมส่งทีมมาไทย ขับเคลื่อนความร่วมมือ-การลงทุนด้านปศุสัตว์
.
ทางการซาอุดีอาระเบีย สนใจใน “ศักยภาพการส่งออกโคเนื้อมีชีวิต” ของไทยไปยังตลาดอาเซียนและจีน ที่มีมูลค่ากว่า 1 พันล้านดอลลาร์สหรัฐ
.
โดยทั้งสองฝ่ายได้ตกลงความร่วมมือ “ด้านเทคนิค” ภายหลังการหารือร่วมกันเมื่อวันที่ 4 ธ.ค. 66 ซึ่งการหารือครั้งนี้ประกอบด้วยนายกสมาคมผู้ส่งออกและนําเข้าปศุสัตว์และผลิตภัณฑ์จากปศุสัตว์ไทย และตัวแทนผู้บริหารบริษัท Saudi Agricultural and Livestock Investment Company (SALIC) ของซาอุดีอาระเบีย ณ บริษัท SALIC
.
นอกจากนี้ MINERVA ซึ่งเป็นบริษัท “ผู้เชี่ยวชาญด้านโคเนื้อ” ที่มีการลงทุนในหลายประเทศทั้งในอเมริกาใต้ และออสเตรเลีย เชื่อมั่นว่าการถ่ายทอดเทคโนโลยีการเลี้ยงและการจัดการแบบบราซิล ซึ่งเป็นผู้นําด้านโคเนื้อของโลกจะช่วยให้ “ไทยสามารถผลิตโคเนื้อในราคาที่แข่งขันกับประเทศออสเตรเลีย” ซึ่งเป็นคู่แข่งสําคัญในตลาดอาเซียนได้
.
โดย MINERVA ได้เชิญตัวแทนจากกรมปศุสัตว์ และสมาคมผู้ส่งออกฯ ของไทยไปศึกษาดูงานด้านปศุสัตว์ที่บราซิลในเดือน ธ.ค. 2566 หลังจากนั้นทาง MINERVA และ SALIC จะจัดทีมผู้เชี่ยวชาญด้านเทคนิคเดินทางเข้ามาในไทยเพื่อวางแผนเรื่องแนวทางความร่วมมือและการลงทุนของ MINERVA และ SALIC ในช่วงเดือน ม.ค. 2567 ต่อไป
.
อ่านเพิ่มเติม คลิก: https://www.thaigov.go.th/news/contents/details/75703
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย ไทย - ฮ่องกง เปิดระบบจ่ายเงินผ่าน QR Code ข้ามพรมแดน ส่งเสริมเทคโนโลยีและนวัตกรรมทางการเงิน พร้อมสนับสนุนการท่องเที่ยวระหว่างกันในภูมิภาค
วันพุธที่ 6 ธันวาคม 2566
06/12/2566
​โฆษกรัฐบาลเผย ไทย - ฮ่องกง เปิดระบบจ่ายเงินผ่าน QR Code ข้ามพรมแดน ส่งเสริมเทคโนโลยีและนวัตกรรมทางการเงิน พร้อมสนับสนุนการท่องเที่ยวระหว่างกันในภูมิภาค
​โฆษกรัฐบาลเผย ไทย - ฮ่องกง เปิดระบบจ่ายเงินผ่าน QR Code ข้ามพรมแดน ส่งเสริมเทคโนโลยีและนวัตกรรมทางการเงิน พร้อมสนับสนุนการท่องเที่ยวระหว่างกันในภูมิภาค
วันนี้ (6 ธันวาคม 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า ธนาคารแห่งประเทศไทย (ธปท.) และธนาคารกลางฮ่องกง (Hong Kong Monetary Authority: HKMA) ได้เปิดให้บริการระบบชําระเงินข้ามพรมแดนผ่าน QR Code แล้ว ตั้งแต่วันที่ 4 ธันวาคม 2566 เป็นต้นไป ผ่านการเชื่อมระบบ QR ของไทย (Thai QR code) กับระบบ FPS QR ของฮ่องกง (Hong Kong Faster Payment System QR) ซึ่งจะอํานวยความสะดวกให้แก่ผู้เดินทางหรือลูกค้า สามารถชําระเงินผ่านร้านค้าได้อย่างรวดเร็ว ปลอดภัย และเข้าถึงง่าย สะท้อนความสําเร็จ และความเท่าทันในการส่งเสริมเทคโนโลยีและนวัตกรรมทางการเงินของไทย พร้อมสนับสนุนการท่องเที่ยวระหว่างกันในภูมิภาค
โฆษกประจําสํานักนายกรัฐมนตรีกล่าวว่า ผู้ใช้บริการสามารถชําระเงินได้ ผ่านแอปพลิเคชันธนาคารบนโทรศัพท์มือถือ โดยสแกน QR Code ที่แต่ละร้านค้าแสดงไว้ ซึ่งร้านค้าจะได้รับเงินจากการซื้อสินค้าทันที (อ้างอิงอัตราแลกเปลี่ยนตามตลาด ณ เวลาที่ใช้งาน) และยังไม่มีการเก็บค่าธรรมเนียม โดยขณะนี้มีผู้ให้บริการชําระเงินหลายรายที่เข้าร่วม ได้แก่ ธนาคารพาณิชย์ 7 แห่งและ Non-bank 2 แห่งของฮ่องกง และธนาคารพาณิชย์ของไทย ซึ่งสําหรับการใช้งานสามารถแบ่งได้ตามประเภทของผู้ใช้บริการ ดังนี้
- ผู้ใช้บริการจากไทย เดินทางไปใช้จ่ายที่ฮ่องกง สามารถใช้โมบายแอปพลิเคชันของผู้ให้บริการไทยที่ร่วมโครงการ ได้แก่ ธนาคารกรุงเทพ ธนาคารกรุงศรีอยุธยา และธนาคารกรุงไทย เพื่อสแกน FPS QR ของฮ่องกง โดยชําระเงินได้สูงสุด 100,000 บาท/รายการ หรือสูงสุดไม่เกิน 500,000 บาท/วัน
- ผู้ใช้บริการจากฮ่องกง เดินทางมาใช้จ่ายที่ไทย สามารถใช้โมบายแอปพลิเคชันของผู้ให้บริการฮ่องกงที่ร่วมโครงการ เพื่อสแกน QR ของไทยที่ออกโดย 5 ธนาคารพาณิชย์ ได้แก่ ธนาคารกรุงเทพ, ธนาคารกรุงศรีอยุธยา, ธนาคารกสิกรไทย, ธนาคารกรุงไทย และ ธนาคารไทยพาณิชย์ โดยชําระเงินได้สูงสุดไม่เกิน HKD 10,000 ต่อวัน (ไม่กําหนดวงเงินต่อรายการ)
“รัฐบาลส่งเสริมและผลักดันความร่วมมือทางด้านนวัตกรรม ให้เท่าทันกับนานาประเทศ และตั้งเป้าอํานวยความสะดวกเพื่อการท่องเที่ยวอย่างต่อเนื่อง โดยความร่วมมือเพื่อการอํานวยความสะดวกเหล่านี้เป็นหนึ่งในประเด็นที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หยิบยกในการเดินทางเยือนเขตบริหารพิเศษฮ่องกงฯ เมื่อเดือนตุลาคม 2566 ที่ผ่านมา ซึ่งนายกรัฐมนตรีเห็นว่าไทยและฮ่องกงเป็นพันธมิตรทางการค้าและการลงทุนที่สําคัญ การอํานวยความสะดวกทางการค้าการท่องเที่ยวจะต่อยอดเป็นประโยชน์ให้แก่ประชาชนของทั้งคู่ ทั้งนี้ เชื่อมั่นว่าไทยและฮ่องกงจะต่อยอดความร่วมมือเพื่อประโยชน์ร่วมกันได้เพิ่มขึ้นอีกตามศักยภาพ” นายสัตวเเพทย์ชัย กล่าว
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมนำคณะผู้บริหารกระทรวงวัฒนธรรม วางพานพุ่มดอกไม้ถวายราชสักการะ เนื่องในวันคล้ายวันพระบรมราชสมภพ ในหลวงรัชกาลที่ 9 วันชาติ และวันพ่อแห่งชาติ 5 ธันวาคม 2566
วันพุธที่ 6 ธันวาคม 2566
​ปลัดกระทรวงวัฒนธรรมนําคณะผู้บริหารกระทรวงวัฒนธรรม วางพานพุ่มดอกไม้ถวายราชสักการะ เนื่องในวันคล้ายวันพระบรมราชสมภพ ในหลวงรัชกาลที่ 9 วันชาติ และวันพ่อแห่งชาติ 5 ธันวาคม 2566
​ปลัดกระทรวงวัฒนธรรมนําคณะผู้บริหารกระทรวงวัฒนธรรม วางพานพุ่มดอกไม้ถวายราชสักการะ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566
ปลัดกระทรวงวัฒนธรรมนําคณะผู้บริหารกระทรวงวัฒนธรรม วางพานพุ่มดอกไม้ถวายราชสักการะ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566
เมื่อวันที่ 5 ธันวาคม 2566 นางยุพา ทวีวัฒนะกิจบวร ปลัดกระทรวงวัฒนธรรมนําคณะผู้บริหารกระทรวงวัฒนธรรม วางพานพุ่มดอกไม้ถวายราชสักการะ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายพนมบุตร จันทรโชติ อธิบดีกรมศิลปากร นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นางศศิฑอณร์ สุวรรณมณี หัวหน้าผู้ตรวจราชการกระทรวงวัฒนธรรม ผู้บริหาร และข้าราชการกระทรวงวัฒนธรรมเข้าร่วม ณ อุทยานเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กรุงเทพฯ
รัฐบาลไทย-ข่าวทำเนียบรัฐบาล-“การแก้ไขปัญหาหนี้” นั้น รัฐบาลจะเข้าไปช่วยไกล่เกลี่ย โดยบูรณาการหลายภาคส่วนเข้ามาช่วยเหลือประชาชน และ ก.คลัง “เป็นคนกลาง” ในการไกล่เกลี่ย
วันพุธที่ 6 ธันวาคม 2566
“การแก้ไขปัญหาหนี้” นั้น รัฐบาลจะเข้าไปช่วยไกล่เกลี่ย โดยบูรณาการหลายภาคส่วนเข้ามาช่วยเหลือประชาชน และ ก.คลัง “เป็นคนกลาง” ในการไกล่เกลี่ย
.....
“การแก้ไขปัญหาหนี้” นั้น รัฐบาลจะเข้าไปช่วยไกล่เกลี่ย โดยบูรณาการหลายภาคส่วนเข้ามาช่วยเหลือประชาชน และ ก.คลัง “เป็นคนกลาง” ในการไกล่เกลี่ย ซึ่งจะดูแลทั้งเจ้าหนี้ ลูกหนี้อย่างเป็นธรรม ตั้งแต่ต้นกระบวนการไปจนถึงปิดหนี้ จากนั้นจะช่วย “ปรับโครงสร้างหนี้” เพื่อให้ประชาชนสามารถชดใช้หนี้ได้อย่างมีศักดิ์ศรี
.
อ่านเพิ่มเติม คลิก https://www.thaigov.go.th/news/contents/details/75641
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ไป “นครราชสีมา” ติดตามความคืบหน้าโครงการ Motorway (M6) บางปะอิน-นครราชสีมา
วันอังคารที่ 5 ธันวาคม 2566
นายกฯ ไป “นครราชสีมา” ติดตามความคืบหน้าโครงการ Motorway (M6) บางปะอิน-นครราชสีมา
.....
นายกฯ ไป “นครราชสีมา” ติดตามความคืบหน้าโครงการ Motorway (M6) บางปะอิน-นครราชสีมา
.
ภารกิจนายกฯ พุธที่ 6 ธ.ค. 66 นี้ เดินทางไป จ.นครราชสีมา เพื่อติดตามความคืบหน้าโครงการก่อสร้าง Motorway บางปะอิน - นครราชสีมา และความพร้อมที่จะเปิดให้บริการประชาชนช่วง สีคิ้ว – นครราชสีมา ในช่วงเทศกาลปีใหม่ 2567 แบบเต็มรูปแบบ
.
ช่วงที่ผ่านมากรมทางหลวง ก.คมนาคม ได้เปิดให้ใช้ทางทางหลวงพิเศษระหว่างเมืองหมายเลข 6 (M6) ชั่วคราวสําหรับเทศกาลปีใหม่และเทศกาลสงกรานต์บริเวณช่วง อ.ปากช่อง - อ.สีคิ้ว - อ.ขามทะเลสอ ระยะทาง 64 กม.
.
ปัจจุบัน ได้เร่งรัดการก่อสร้างและพิจารณาความพร้อมทุกด้านในการเพิ่มระยะทางของเส้นทางอีก 16 กม. ขณะนี้ ได้เตรียมความพร้อมเปิดการใช้ทางหลวงพิเศษระหว่างเมืองหมายเลข 6 บางปะอิน - นครราชสีมา มอเตอร์เวย์ M6 ระยะทาง 80 กม.
.
ช่วงระหว่าง อ.ปากช่อง - อ.สีคิ้ว - อ.ขามทะเลสอ - ทางเลี่ยงเมืองนครราชสีมา จ.นครราชสีมา โดยจะเปิดทั้งสองทิศทางการจราจร ทั้งขาไปขากลับพร้อมกันตลอด 24 ชั่วโมง ในปลายเดือน ธ.ค. 66 เพื่อรองรับการเดินทางช่วงเทศกาลปีใหม่ 67
.
อ่านเพิ่มเติม คลิก
อ่านเพิ่มเติม คลิก: https://www.thaigov.go.th/news/contents/details/75645
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ออมสิน อวดผลสำเร็จเฟสแรก โครงการพัฒนาชุมชนแบบองค์รวม “ออมสินฮ่วมใจ๋ฮักขุนน่าน” ตอบโจทย์ความยั่งยืนผ่านการขับเคลื่อนด้านสังคม
วันพุธที่ 6 ธันวาคม 2566
06/12/2566
ออมสิน อวดผลสําเร็จเฟสแรก โครงการพัฒนาชุมชนแบบองค์รวม “ออมสินฮ่วมใจ๋ฮักขุนน่าน” ตอบโจทย์ความยั่งยืนผ่านการขับเคลื่อนด้านสังคม
ผลสําเร็จโครงการพัฒนาชุมชนแบบองค์รวม (Holistic Area-Based Development) ภายใต้ชื่อ “ออมสินฮ่วมใจ๋ฮักขุนน่าน” ระยะที่ 1 (ปี 2565-2566) ภารกิจทั้ง 10 มิติ มีความคืบหน้าด้านการวางรากฐานและงานโครงสร้างต่าง ๆ ตามแผนงานโครงการกว่า 90%
นายวิทัย รัตนากร ผู้อํานวยการธนาคารออมสิน เผยผลสําเร็จโครงการพัฒนาชุมชนแบบองค์รวม (Holistic Area-Based Development) ภายใต้ชื่อ “ออมสินฮ่วมใจ๋ฮักขุนน่าน” ระยะที่ 1 (ปี 2565-2566) ภารกิจทั้ง 10 มิติ มีความคืบหน้าด้านการวางรากฐานและงานโครงสร้างต่าง ๆ ตามแผนงานโครงการกว่า 90% ได้แก่ มิติด้านส่งเสริมอาชีพสร้างงานสร้างรายได้ มิติด้านแหล่งทุนและส่งเสริมการออม มิติสุขภาพและคุณภาพชีวิต ด้านสาธารณูปโภคพื้นฐาน ด้านการศึกษาและศาสนา รวมถึงมิติด้านยกระดับการท่องเที่ยว โดยธนาคารเตรียมเดินหน้างานระยะที่ 2 ขยายผลสร้างการมีส่วนร่วม และถ่ายทอดองค์ความรู้ให้ชุมชนมีความรู้ สามารถดูแลตัวเองได้อย่างเข้มแข็งต่อไปในอนาคต
สําหรับความก้าวหน้าที่สําคัญของโครงการ ได้แก่ การส่งเสริมสร้างรายได้เพิ่มแก่ครัวเรือน โดยการก่อสร้างโรงแปรรูปผลผลิตกาแฟโดยความร่วมมือของธนาคารออมสินกับมูลนิธิแม่ฟ้าหลวง ในพระบรมราชูปถัมภ์ ได้ดําเนินการแล้วเสร็จ 100% ซึ่งต่อไปเกษตรกรจะสามารถใช้บริการโรงแปรรูปฯ นี้ เพื่อลดต้นทุนและเพิ่มราคาขายผลิตผลกาแฟที่เก็บเกี่ยวได้มากขึ้นกว่า 10 เท่า รวมถึงการส่งเสริมให้สมาชิกชุมชนเริ่มกิจการโฮมสเตย์เพื่อเป็นรายได้เสริมในช่วงฤดูการท่องเที่ยว ซึ่งปัจจุบันเป็นพื้นที่ท่องเที่ยวที่มีศักยภาพ โดยมีผู้เริ่มทําโฮมสเตย์เพิ่มขึ้นเป็น 37 ราย จากเดิมที่มีโฮมสเตย์เพียง 11 ราย สามารถสร้างรายได้เพิ่มนอกฤดูเกษตรกรรมให้ครัวเรือนได้มากขึ้นกว่าเท่าตัว
นอกจากนี้ ด้านส่งเสริมการออม ธนาคารได้สนับสนุนการจัดตั้งกลุ่มออมทรัพย์ของชุมชนบ้านห้วยฟองให้เริ่มมีเงินออมเป็นครั้งแรก รวมถึงการจัดตั้งธนาคารโรงเรียนรูปแบบพิเศษเป็นแหล่งเงินออมของนักเรียนและครูของโรงเรียนบ้านห้วยฟอง และโรงเรียนบ้านเปียงซ้อ ด้วยระยะเวลาเพียง 8 เดือนชุมชนเล็กๆ ในพื้นที่ห่างไกลแห่งนี้ สามารถมีเงินออมรวมกันกว่า 8 แสนบาท นับเป็นจุดเริ่มต้นการสร้างรากฐานที่เข้มแข็งแก่ชุมชน
ยังมีความคืบหน้าภารกิจมิติอื่น ๆ อาทิ การสนับสนุนการปรับปรุงระบบน้ําอุปโภคบริโภคแก้ไขปัญหาขาดแคลนน้ําในช่วงหน้าแล้ง โดยติดตั้งถังกักเก็บน้ําขนาดใหญ่พร้อมระบบกรองน้ําสะอาดเพื่อการบริโภค การติดตั้งระบบไฟฟ้าโซล่าร์ส่องสว่างในชุมชนและโรงเรียน การสนับสนุนเครื่องมืออุปกรณ์การแพทย์ จักรยานยนต์ พร้อมอาคารปฏิบัติงานแก่อาสาสมัครสาธารณสุขประจําหมู่บ้าน (อสม.) รวมถึงระบบอากาศมาตรฐานการแพทย์สําหรับคลินิคทันตกรรม และอุปกรณ์การแพทย์ห้องฉุกเฉิน เป็นต้น
อนึ่ง โครงการออมสินฮ่วมใจ๋ฮักขุนน่าน เป็นการพัฒนาชุมชนแบบองค์รวมที่ธนาคารออมสินตั้งเป้าให้เป็นต้นแบบของการพัฒนาที่ยึดโยงกับบริบทแวดล้อมของพื้นที่ มุ่งหวังสร้างคุณค่าร่วมตามกรอบแนวคิด CSV : Creating Shared Value ให้ธุรกิจเติบโต ควบคู่กับการสร้างประโยชน์เกิดแก่ชุมชนและสังคมอย่างเป็นรูปธรรม
รัฐบาลไทย-ข่าวทำเนียบรัฐบาล-วันที่ 5 ของการลงทะเบียนหนี้นอกระบบ มูลหนี้รวม 2,793.289 ล้านบาท ลงทะเบียนแล้ว 62,030 ราย
วันพุธที่ 6 ธันวาคม 2566
06/12/2566
วันที่ 5 ของการลงทะเบียนหนี้นอกระบบ มูลหนี้รวม 2,793.289 ล้านบาท ลงทะเบียนแล้ว 62,030 ราย
ปลัดมหาดไทยเผยวันที่ 5 ของการลงทะเบียนหนี้นอกระบบ มูลหนี้รวม 2,793.289 ล้านบาท เพิ่มขึ้นจากเมื่อวานนี้ 410.293 ล้านบาท ประชาชนลงทะเบียนแล้ว 62,030 ราย เพิ่มขึ้น 7,705 ราย สถิติรวมสูงสุด ยังคงเป็น กทม. 4,030 ราย แม่ฮ่องสอนต่ําสุด 78 ราย
ปลัดมหาดไทยเผยวันที่ 5 ของการลงทะเบียนหนี้นอกระบบ มูลหนี้รวม 2,793.289 ล้านบาท เพิ่มขึ้นจากเมื่อวานนี้ 410.293 ล้านบาท ประชาชนลงทะเบียนแล้ว 62,030 ราย เพิ่มขึ้น 7,705 ราย สถิติรวมสูงสุด ยังคงเป็น กทม. 4,030 ราย แม่ฮ่องสอนต่ําสุด 78 ราย พร้อมย้ําผู้ว่าฯ ทั่วประเทศ กําชับทีมฝ่ายปกครองบูรณาการตํารวจ - สรรพากร ซักซ้อมแนวทางแก้ปัญหาหนี้นอกระบบ เพื่อเตรียมความพร้อมเชิญเจ้าหนี้-ลูกหนี้ เข้าสู่กระบวนการไกล่เกลี่ยต่อไป
เมื่อวันที่ 5 ธ.ค. 66 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า วันนี้เป็นวันที่ 5 ของการเปิดรับลงทะเบียนแก้ไขปัญหาหนี้นอกระบบ โดยจากข้อมูล เมื่อเวลา 15.30 น. มีประชาชนลงทะเบียนแก้ไขปัญหาหนี้นอกระบบ รวมทั้งสิ้น จํานวน 62,030 ราย แบ่งเป็นการลงทะเบียนผ่านระบบออนไลน์ 58,447 ราย และการลงทะเบียน ณ ศูนย์อํานวยการแก้ไขหนี้นอกระบบ 3,583 ราย รวมจํานวนเจ้าหนี้ 34,924 ราย มูลหนี้ 2,793.289 ล้านบาท โดยมีพื้นที่/จังหวัด 5 ลําดับแรก คือ 1. กรุงเทพมหานคร มีผู้ลงทะเบียน 4,030 ราย เจ้าหนี้ 2,718 ราย มูลหนี้ 239.605 ล้านบาท 2. จังหวัดนครศรีธรรมราช มีผู้ลงทะเบียน 2,597 ราย เจ้าหนี้ 1,536 ราย มูลหนี้ 105.121 ล้านบาท 3. จังหวัดสงขลา มีผู้ลงทะเบียน 2,592 ราย เจ้าหนี้ 1,514 ราย มูลหนี้ 134.078 ล้านบาท 4. จังหวัดนครราชสีมา มีผู้ลงทะเบียน 2,452 ราย เจ้าหนี้ 1,197 ราย มูลหนี้ 115.300 ล้านบาท 5. จังหวัดชลบุรี มีผู้ลงทะเบียน 1,557 ราย เจ้าหนี้ 851 ราย มูลหนี้ 78.604 ล้านบาท และสําหรับจังหวัดที่มีผู้ลงทะเบียนน้อยที่สุด 5 ลําดับแรก ได้แก่ 1. แม่ฮ่องสอน มีผู้ลงทะเบียน 78 ราย เจ้าหนี้ 41 ราย มูลหนี้ 2.942 ล้านบาท 2. ระนอง มีผู้ลงทะเบียน 124 ราย เจ้าหนี้ 65 ราย มูลหนี้ 3.984 ล้านบาท 3. สมุทรสงคราม มีผู้ลงทะเบียน 176 ราย เจ้าหนี้ 111 ราย มูลหนี้ 5.493 ล้านบาท 4. ตราด มีผู้ลงทะเบียน 188 ราย เจ้าหนี้ 75 ราย มูลหนี้ 3.760 ล้านบาท 5. สิงห์บุรี มีผู้ลงทะเบียน 215 ราย เจ้าหนี้ 119 ราย มูลหนี้ 9.035 ล้านบาท
นายสุทธิพงษ์ จุลเจริญ ปลัดกระทรวงมหาดไทย กล่าวเน้นย้ําว่า ในวันนี้ตนได้สั่งการผู้ว่าราชการจังหวัดทั่วประเทศกําชับให้ทีมฝ่ายปกครองทั้งที่ทําการปกครองจังหวัด และที่ทําการปกครองอําเภอ ได้บูรณาการร่วมกับกองบังคับการตํารวจภูธรจังหวัด สถานีตํารวจภูธร สํานักงานสรรพากรพื้นที่ รวมถึงทีมแก้ไขปัญหาหนี้นอกระบบของอําเภอ/จังหวัด เตรียมการและซักซ้อมแนวทางแก้ปัญหาหนี้นอกระบบ พร้อมทั้งประมวลข้อมูลที่ถูกต้องครบถ้วน เพื่อจะได้มีหนังสือเชิญเจ้าหนี้ และลูกหนี้ มาพบเพื่อตรวจสอบข้อมูลและเข้าสู่กระบวนการไกล่เกลี่ยประนอมหนี้ต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า กระทรวงมหาดไทยยังคงเปิดรับลงทะเบียนพี่น้องประชาชนผู้ได้รับความเดือดร้อนจากปัญหาหนี้นอกระบบ ทั้งทางระบบออนไลน์ที่ https://debt.dopa.go.th หรือลงทะเบียนได้ ณ ที่ว่าการอําเภอ หรือสํานักงานเขตทั่วประเทศ โดยสามารถสามารถสอบถามรายละเอียดเพิ่มเติมได้ที่สายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-“พัชรวาท” ส่ง ผู้ช่วย รมว.ทส. ลงพื้นที่ อ.กบินทร์บุรี เร่งช่วยเหลือชาวบ้านถูกโขลงช้างป่านับร้อยตัวบุกรุกที่ทำกิน พร้อมตั้งวอร์รูม ระดมกำลัง ร่วมผลักดันช้างคืนสู่ป่าเขาอ่างฤาไน
วันพุธที่ 6 ธันวาคม 2566
“พัชรวาท” ส่ง ผู้ช่วย รมว.ทส. ลงพื้นที่ อ.กบินทร์บุรี เร่งช่วยเหลือชาวบ้านถูกโขลงช้างป่านับร้อยตัวบุกรุกที่ทํากิน พร้อมตั้งวอร์รูม ระดมกําลัง ร่วมผลักดันช้างคืนสู่ป่าเขาอ่างฤาไน
“พัชรวาท” ส่ง ผู้ช่วย รมว.ทส. ลงพื้นที่ อ.กบินทร์บุรี เร่งช่วยเหลือชาวบ้านถูกโขลงช้างป่านับร้อยตัวบุกรุกที่ทํากิน พร้อมตั้งวอร์รูม ระดมกําลัง ร่วมผลักดันช้างคืนสู่ป่าเขาอ่างฤาไน
“พัชรวาท” ส่ง ผู้ช่วย รมว.ทส. ลงพื้นที่ อ.กบินทร์บุรี เร่งช่วยเหลือชาวบ้านถูกโขลงช้างป่านับร้อยตัวบุกรุกที่ทํากิน พร้อมตั้งวอร์รูม ระดมกําลัง ร่วมผลักดันช้างคืนสู่ป่าเขาอ่างฤาไน
กรณีเหตุการณ์ช้างป่าจากเขตรักษาพันธุ์สัตว์ป่าเขาอ่างฤาไน กว่า 100 ตัว ออกนอกพื้นที่ป่าอนุรักษ์ เข้ามาในพื้นที่ทํากินของชาวบ้านซึ่งเป็นไร่อ้อย บริเวณหมู่ที่ 4 และหมู่ที่ 11 ต.วังท่าช้าง อ.กบินทร์บุรี จ.ปราจีนบุรี ล่าสุด พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม มอบหมายให้ ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม (ผู้ช่วย รมว.ทส.) พร้อมด้วย นายอรรถพล เจริญชันษา อธิบดีกรมทรัพยากรทางทะเลและชายฝั่ง รักษาราชการแทนอธิบดีกรมอุทยานแห่งชาติ สัตว์ป่า และพันธุ์พืช ลงพื้นที่ ประชุมร่วมกับหน่วยงาน องค์กรปกครองส่วนท้องถิ่น และชุมชนในพื้นที่ ประกอบด้วย นายกองค์การบริการส่วนตําบลวังท่าช้าง ปลัดอําเภอกบินทร์บุรี กํานันตําบลท่าช้าง และตัวแทนราษฎรผู้ได้รับผลกระทบ เพื่อรับทราบข้อมูลปัญหา และร่วมกันวางแผนแก้ไข บรรเทาปัญหาที่เกิดขึ้น
ทั้งนี้ ผลจากการร่วมประชุมหารือ ทุกหน่วยงานพร้อมประสานการแก้ไขปัญหา และกําหนดมาตรการในการผลักดันช้างป่ากลับคืนสู่พื้นที่เขตรักษาพันธุ์สัตว์ป่าเขาอ่างฤาไน โดยเป็นการบูรณาการสนธิกําลังร่วมกัน ระหว่างหน่วยงานของกระทรวงทรัพยากรธรรมชาติและสิ่งแวดล้อม จังหวัดปราจีนบุรี และองค์กรปกครองส่วนท้องถิ่น โดยใช้ห้องประชุม อบต.วังท่าช้าง เป็นสถานที่ตั้งศูนย์บัญชาการ และมอบหมายให้ผู้อํานวยการสํานักบริหารพื้นที่อนุรักษ์ที่ 1 เป็นผู้บัญชาการ ผู้อํานวยการส่วนอนุรักษ์สัตว์ป่า เป็นหัวหน้าคณะทํางาน โดยสนธิกําลังเจ้าหน้าที่จากสํานักบริหารพื้นที่อนุรักษ์ที่ 1 (ปราจีนบุรี) จํานวน 100 คน สํานักบริหารพื้นที่อนุรักษ์ที่ 2 (ศรีราชา) จํานวน 100 คน และ จ.ปราจีนบุรี อ.กบินทร์บุรี อบต.เขาไม้แก้ว และ อบต.วังท่าช้าง จํานวน 50 คน รวมทั้งสิ้น 250 คน ในการจัดตั้งชุดปฏิบัติการเพื่อดําเนินการเฝ้าระวังและผลักดันช้างป่า ให้กลับคืนสู่เขตรักษาพันธุ์สัตว์ป่าเขาอ่างฤาไน ตั้งแต่วันที่ 6 ธันวาคม 2566 เป็นต้นไป โดยให้มีการรายงานผลเป็นประจําทุกวัน ออกปฏิบัติงานในทันทีอย่างต่อเนื่องจนกว่าภารกิจจะสําเร็จ
ทั้งนี้ ผู้ช่วย รมว.ทส. ได้ให้กําลังใจชุมชนและเจ้าหน้าที่ในการแก้ไขปัญหาและผลักดันช้างป่าให้กลับคืนสู่พื้นที่เขตรักษาพันธุ์สัตว์ป่าเขาอ่างฤาไน
รัฐบาลไทย-ข่าวทำเนียบรัฐบาล-วธ.เปิดโครงการเสริมสร้างสมรรถนะเจ้าหน้าที่ปฏิบัติงานพิธี หลักสูตรส่งเสริมการเรียนรู้องค์ความรู้ทั่วไป ปีงบฯ 67 ชูกระทรวงวัฒนธรรมเป็นองค์กรแห่งการเรียนรู้ สร้างวิสัยทัศน์ที่ดี
วันพุธที่ 6 ธันวาคม 2566
วธ.เปิดโครงการเสริมสร้างสมรรถนะเจ้าหน้าที่ปฏิบัติงานพิธี หลักสูตรส่งเสริมการเรียนรู้องค์ความรู้ทั่วไป ปีงบฯ 67 ชูกระทรวงวัฒนธรรมเป็นองค์กรแห่งการเรียนรู้ สร้างวิสัยทัศน์ที่ดี
​ปลัดกระทรวงวัฒนธรรม เป็นประธานพิธีเปิดโครงการเสริมสร้างสมรรถนะเจ้าหน้าที่ปฏิบัติงานพิธี หลักสูตรส่งเสริมการเรียนรู้องค์ความรู้ทั่วไป ประจําปีงบประมาณ พ.ศ. ๒๕๖๗ ชูกระทรวงวัฒนธรรมเป็นองค์กรแห่งการเรียนรู้ สร้างวิสัยทัศน์ที่ดี ประยุกต์ใช้ในการปฏิบัติงาน
ปลัดกระทรวงวัฒนธรรม เป็นประธานพิธีเปิดโครงการเสริมสร้างสมรรถนะเจ้าหน้าที่ปฏิบัติงานพิธี หลักสูตรส่งเสริมการเรียนรู้องค์ความรู้ทั่วไป ประจําปีงบประมาณ พ.ศ. ๒๕๖๗ ชูกระทรวงวัฒนธรรมเป็นองค์กรแห่งการเรียนรู้ สร้างวิสัยทัศน์ที่ดี ประยุกต์ใช้ในการปฏิบัติงานได้อย่างถูกต้อง
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการเสริมสร้างสมรรถนะเจ้าหน้าที่ปฏิบัติงานพิธี หลักสูตรส่งเสริมการเรียนรู้องค์ความรู้ทั่วไป ประจําปีงบประมาณ พ.ศ. ๒๕๖๗ โดยมีนางโชติกา อัครกิจโสภากุล รองปลัดกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นางสุภัทร กิจเวช ผู้ช่วยปลัดกระทรวงวัฒนธรรม นายชนะกิจ คชชี ผู้อํานวยการกองพิธีการศพที่ได้รับพระราชทาน ผู้บริหาร วิทยากร ข้าราชการ พนักงานราชการในสังกัดกองพิธีการศพที่ได้รับพระราชทาน เข้าร่วม ณ ห้องแกลลอรี่ ๓ หอศิลป์แห่งชาติ กระทรวงวัฒนธรรม
ทั้งนี้ โครงการดังกล่าว จัดขึ้นเพื่อพัฒนาศักยภาพของข้าราชการ พนักงานราชการ ในสังกัดกองพิธีการศพที่ได้รับพระราชทาน ให้มีความรู้ที่นอกเหนือจากงานในภารกิจพิธีการศพที่ได้รับพระราชทาน พัฒนาเพิ่มพูน ความรู้ ความสามารถ สร้างวิสัยทัศน์ที่ดี สามารถนํามาประยุกต์ใช้ในการปฏิบัติงานได้อย่างถูกต้อง เป็นองค์กรแห่งการเรียนรู้อย่างสม่ําเสมอ โดยมีบุคลากรในสังกัดกองพิธีการศพที่ได้รับพระราชทาน เข้าร่วมจํานวน ๙๔ คน
รัฐบาลไทย-ข่าวทำเนียบรัฐบาล-นายสุทิน คลังแสง รัฐมนตรีว่าการกระทรวงกลาโหมเดินทางตรวจราชการพื้นที่กลุ่มจังหวัดภาคตะวันออกเฉียงเหนือตอนบน
วันพุธที่ 6 ธันวาคม 2566
นายสุทิน คลังแสง รัฐมนตรีว่าการกระทรวงกลาโหมเดินทางตรวจราชการพื้นที่กลุ่มจังหวัดภาคตะวันออกเฉียงเหนือตอนบน
ร่วมลงแขกเกี่ยวข้าวกับชาวบ้าน ณ บ้านหินลับศิลามงคล ต.หนองสวรรค์ อ.เมือง จ.หนองบัวลําภู จากนั้นได้เดินทางไปติดตามความคืบหน้าการดําเนินการของหน่วยงานในพื้นที่ ในประเด็นการป้องกันและแก้ไขปัญหายาเสพติด ณ กองบัญชาการกองกําลังสุรศักดิ์มนตรี
และเยี่ยมชมโครงการทหารพันธุ์ดี กองพลทหารราบที่ ๓ จ.อุดรธานี จากนั้นได้เดินทางไปตรวจเยี่ยมกองบัญชาการหน่วยเรือรักษาความสงบเรียบร้อยตามลําแม่น้ําโขง เขตหนองคาย และปฏิบัติภารกิจลาดตระเวนทางน้ําร่วมกับกําลังพล อ.ศรีเชียงใหม่ จ.หนองคาย พร้อมกับมอบแนวทางการขับเคลื่อนการแก้ไขปัญหาที่ทํากินของราษฎร ในพื้นที จ.หนองบัวลําภู ณ โรงเรียนบ้านภูพานคํา ต.โนนทัน อ.เมือง จ.หนองบัวลําภู
สําหรับประเด็นการแก้ไขปัญหาในพื้นที่บ้านภูพานทอง ต.หนองบัว อ.เมือง ตามที่ผู้แทน ของประชาชน ได้นําเสนอนั้นได้มอบหมายให้ จ.หนองบัวลําภู ทําหนังสือ ถึงมณฑลทหารบกที่ ๒๘ เพื่อให้มณฑลทหารบกที่ ๒๘ แจ้งให้จังหวัดทราบ เป็นเอกสารทางราชการ ว่าทางราชการทหารปัจจุบัน ไม่มีความจําเป็นที่จะใช้ที่ดินแปลง ราชพัสดุ แปลง บ้าน ภูพานทอง ต่อไปแล้ว จากนั้น จังหวัดหนองบัวลําภู จะได้แต่งตั้งคณะทํางาน เพื่อลงพื้นที่ สํารวจรังวัด พื้นที่ทั้งหมด แปลงบ้านภูพานทอง และจัดทําประชาคมเพื่อรับทราบความต้องการในการจัดที่ดินทํากินของ
รัฐบาลไทย-ข่าวทำเนียบรัฐบาล-วันดินโลก 5 ธันวาคม
วันพุธที่ 6 ธันวาคม 2566
วันดินโลก 5 ธันวาคม
...
“โลกแซ่ซ้อง ทุกชีวิน วันดินโลก
คลายทุกข์โศก เสริมเย็นฉ่ํา นําสมัย
คราโลกเดือด น้ํา ดิน อุ้ม ชุ่มชื่นใจ
ทุกแดนไกล เทิดไท้ยิ่ง King Bhumipol”
(พลโท ชัยวิทย์ ชยาภินันท์ ผู้ประพันธ์)
รัฐบาลไทย-ข่าวทำเนียบรัฐบาล-SPECIAL...บวกเพิ่มดอกเบี้ยส่งท้ายปี 2566 กับ สลากออมทรัพย์ ธอส. ชุด พิมานมาศ Plus Phase 2 และ ชุดขาลเพิ่มพูน ปี 2566
วันพุธที่ 6 ธันวาคม 2566
06/12/2566
SPECIAL...บวกเพิ่มดอกเบี้ยส่งท้ายปี 2566 กับ สลากออมทรัพย์ ธอส. ชุด พิมานมาศ Plus Phase 2 และ ชุดขาลเพิ่มพูน ปี 2566
ธอส.จัดโปรโมชันฉลองเทศกาลส่งท้ายปีเก่าต้อนรับปีใหม่ ปี 2567 ตั้งแต่วันที่ 1 – 30 ธ.ค.2566 สําหรับสลากออมทรัพย์ ธอส. ชุดพิมานมาศ Plus Phase 2 หน่วยละ 50,000 บาท ฝากครบ 2 ปี ได้รับผลตอบแทนหน้าสลากเพิ่มขึ้นเป็น 1.50% ต่อปี จากเดิม 1.25% ต่อปี
ธนาคารอาคารสงเคราะห์ (ธอส.) จัดโปรโมชันฉลองเทศกาลส่งท้ายปีเก่าต้อนรับปีใหม่ ปี 2567 ตั้งแต่วันที่ 1 – 30 ธันวาคม 2566 สําหรับสลากออมทรัพย์ ธอส. ชุดพิมานมาศ Plus Phase 2 หน่วยละ 50,000 บาท ฝากครบ 2 ปี ได้รับผลตอบแทนหน้าสลากเพิ่มขึ้นเป็น 1.50% ต่อปี จากเดิม 1.25% ต่อปี พร้อมโอกาสลุ้นรับรางวัลที่ 1 มูลค่ารางวัลละ 3 ล้านบาท และรางวัลเลขท้าย 4 ตัว มูลค่ารางวัลละ 10,000 บาท (หมุน 1 ครั้ง) รางวัลเลขท้าย 3 ตัว มูลค่ารางวัลละ 2,000 บาท (หมุน 1 ครั้ง) รางวัลเลขท้าย 2 ตัว มูลค่ารางวัลละ 200 บาท (หมุน 1 ครั้ง) และรางวัลเลขท้าย 1 ตัว มูลค่ารางวัลละ 100 บาท ตลอด 24 งวด และสลากออมทรัพย์ ธอส. ชุดขาลเพิ่มพูน ปี 2566 หน่วยละ 1,000 บาท ฝากครบ 3 ปี ได้รับผลตอบแทนหน้าสลากเพิ่มขึ้นเป็น 1.25% ต่อปี จากเดิม 1.00% ต่อปี และเมื่อรวมกับผลตอบแทนผันแปร 0.15% ต่อปี รวมรับผลตอบแทนสูงสุด 1.40% ต่อปี (เงื่อนไขรับผลตอบแทนผันแปรเป็นไปตามที่ธนาคารกําหนด) อีกทั้ง ยังมีโอกาสถูกรางวัลที่ 1 มูลค่าสูงถึง 2 ล้านบาท รางวัลเลขท้าย 3 ตัว มูลค่า รางวัลละ 90 บาท (หมุน 1 ครั้ง) และรางวัลเลขท้าย 2 ตัว มูลค่ารางวัลละ 40 บาท (หมุน 1 ครั้ง) รวม 36 งวด พิเศษ!!! ผู้ที่ซื้อสลากออมทรัพย์ ธอส. ชุดพิมานมาศ Plus Phase 2 และ/หรือ สลากออมทรัพย์ ธอส. ชุดขาลเพิ่มพูน ปี 2566 จํานวนเงินสูงสุด 20 รายแรก จะได้รับของสมนาคุณ ประกอบด้วย อันดับที่ 1-5 รับบัตรกํานัลห้องพักโรงแรมและรีสอร์ทในเครือดุสิต พร้อมอาหารเช้า รางวัลละ 1 ใบ (สําหรับ 2 ท่าน) อันดับที่ 6-15 รับบัตรล่องเรือเจ้าพระยาครุยส์ (รับประทานอาหารรอบ Dinner) รางวัลละ 2 ใบ และอันดับที่ 16-20 รับบัตรกํานัลแทนเงินสด (Gift Voucher) สําหรับใช้บริการในโรงแรมและรีสอร์ทเครือดุสิต รางวัลละ 1 ใบ
สําหรับผู้ที่สนใจสามารถซื้อสลากออมทรัพย์ ชุดพิมานมาศ Plus Phase 2 และ ชุดขาลเพิ่มพูน ปี 2566 ได้ที่ Mobile Application : GHB ALL GEN หรือที่ ธอส. ทุกสาขาทั่วประเทศ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-นายกฯ ตรวจความคืบหน้าโครงการก่อสร้างมอเตอร์เวย์บางปะอิน – นครนครราชสีมา
วันพุธที่ 6 ธันวาคม 2566
นายกฯ ตรวจความคืบหน้าโครงการก่อสร้างมอเตอร์เวย์บางปะอิน – นครนครราชสีมา
.....
นายกฯ ตรวจความคืบหน้าโครงการก่อสร้างมอเตอร์เวย์บางปะอิน – นครนครราชสีมา สั่งหน่วยงานที่เกี่ยวข้อง ปรับปรุงเส้นทาง เพื่อเพิ่มทัศนวิสัยในการมองเห็นของประชาชนที่ใช้เส้นทางดังกล่าว ทั้งนี้ช่วงเทศกาลปีใหม่ 2567 ตั้งแต่วันที่ 28 ธันวาคม 2566 เป็นต้นไป จะเปิดใช้ทางหลวงพิเศษ  (M6) ฟรี จนกว่าการก่อสร้างทางหลวงพิเศษระหว่างเมืองหมายเลข 6 (M6) จะเสร็จสมบูรณ์
.
อ่านเพิ่มเติม https://www.thaigov.go.th/news/contents/details/75742
#ไทยคู่ฟ้า #สื่อสารรัฐบาลไทย
-------------------